A BIZOTTSÁG HATÁROZATA
(2009. június 30.)
az önkéntes moduláció Portugáliában való alkalmazásából származó nettó összegeknek a 2009-2012 közötti naptári évek tekintetében történő meghatározásáról szóló 2008/788/EK határozat módosításáról
(az értesítés a C(2009) 5095. számú dokumentummal történt)
(Csak a portugál nyelvű szöveg hiteles.)
(2009/505/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló 1782/2003/EK rendeletben meghatározott közvetlen kifizetések önkéntes modulációjára vonatkozó részletes szabályok megállapításáról, valamint az 1290/2005/EK rendelet módosításáról szóló, 2007. március 27-i 378/2007/EK tanácsi rendeletre (1) és különösen annak 4. cikke (1) bekezdésére,
mivel:
(1)
A 2008/788/EK bizottsági határozat (2) a 2009-2012 közötti naptári évek tekintetében meghatározza az önkéntes moduláció Portugáliában való alkalmazásából származó nettó összegeket.
(2)
A 378/2007/EK rendelet 1. cikkének (5) bekezdése előírja, hogy a 73/2009/EK tanácsi rendelet (3) 7. cikkében meghatározott moduláció 5 százalékponttal csökkentett mértékét le kell vonni a tagállamok által alkalmazott önkéntes moduláció mértékéből. Következésképpen az önkéntes moduláció alkalmazásából származó nettó összegeket le kell csökkenteni.
(3)
A 2008/788/EK határozatot ezért módosítani kell,
A KÖVETKEZŐKÉPPEN HATÁROZOTT:
1. cikk
A 2008/788/EK határozat 1. cikke helyébe a következő szöveg lép:
„1. cikk
Az önkéntes moduláció Portugáliában való alkalmazásából eredő nettó összegek a 2009-2012 közötti naptári évekre vonatkozóan a következők:
(millió EUR)
2009
2010
2011
2012
32,8
29,0
25,0
21,0”
2. cikk
Ezt a határozatot a 2010. költségvetési évtől kell alkalmazni.
3. cikk
Ennek a határozatnak a Portugál Köztársaság a címzettje.
Kelt Brüsszelben, 2009. június 30-án.